_:n5ca7c4f2ee7948a88879f39463ed54dfxb0
<http://schema.org/articleBody>
"लंदन/मैड्रिड/रोम. यूरोपीय देश कोरोना संक्रमण (Coronavirus) से सबसे ज्यादा प्रभावित हैं. यहां कोरोना संक्रमण से अभी तक 30000 से ज्यादा मौतें हो चुकी हैं जबकि 5 लाख से ज्यादा लोग इस संक्रमण के शिकार हो चुके हैं. इटली (Italy) में सबसे अधिक मौतें हुई है जहां 12428 लोग मारे गए हैं. इसके बाद स्पेन (Spain) में 8464 और फ्रांस में 3523 लोगों की मौत हुई है. इटली में संक्रमितों की संख्या अमेरिका के बाद दुनिया में सबसे ज्यादा है जबकि स्पेन तीसरे नंबर पर है.\r\n\r\nब्रिटेन (Britain) में मंगलवार को कोरोना वायरस से 381 लोगों की मौत हो गई जबकि 3009 नए मामले सामने आए. ब्रिटेन के स्वास्थ्य मंत्रालय ने ट्वीट किया, 30 मार्च को शाम पांच बजे तक ब्रिटेन में अस्पताल में भर्ती लोगों में से1,789 लोगों की मौत हो चुकी है. एनएचएस इंग्लैंड ने एक वक्तव्य में कहा कि मृतकों में 19 से 98 वर्ष की उम्र के लोग शामिल थे और 28 मरीजों को पहले से ही स्वास्थ्य संबंधी समस्याएं थीं.\r\n\r\nइटली में संकट बरकरार\r\nइटली में कोरोना वायरस से जान गंवाने वाले 12428 लोगों की याद में मंगलवार को एक मिनट का शोक रखा गया और झंडों को आधा झुका दिया गया. यूरोप का यह देश कोविड-19 से बुरी तरह से प्रभावित है. इटली की आबादी छह करोड़ है और दुनिया में इस बीमारी से मरने वाला हर तीसरा शख्स इटली का है. बता दें कि द्वितीय विश्व युद्ध के बाद से किसी भी आपदा में इटली में इतनी मौतें नहीं हुई, जितनी इस महीने में हुई हैं. रोम की मेयर वर्जीनिया रैग्गी ने दोपहर में एक मिनट के मौन के बाद कहा कि यह वायरस एक ऐसा जख्म है, जिसकी तकलीफ पूरा देश महसूस कर रहा है. सिर्फ मंगलवार को इटली में संक्रमण से 837 लोगों की मौत हो गयी.\r\n\r\nजर्मनी में भी कल 4923 नए केस सामने आए और 130 लोगों की मौत हो गई. ईरान में 3110 नए केस सामने आए जबकि 141 लोगों की मौत हो गई है. बेल्जियम में 192 लोगों की मौत हो गई जबकि 876 नए केस सामने आए और कुल मामले बढ़कर 12775 हो गए हैं. नीदरलैंड भी बुरी तरह प्रभावित रहा और 175 लोगों की इस संक्रमण से कल मौत हो गई जबकि 845 नए केस सामने आए.\r\n\r\nस्पेन में भी कोरोना का कहर जारी\r\nविश्वभर में तबाही मचा रहे घातक कोरोना वायरस संक्रमण को फैलने से रोकने के प्रयासों के तहत कई देशों में सख्ती से लॉकडाउन (बंद) लागू किया गया है जिसके कारण दुनिया की करीब आधी आबादी को घरों में ही रहने की हिदायत दी गई है. इस वायरस के संक्रमण को काबू करने के लिए दुनियाभर में तमाम प्रयासों के बावजूद लोगों के संक्रमित होने और मारे जाने का सिलसिला थम नहीं रहा.\r\n\r\nस्पेन में पिछले 24 घंटे में कोरोना वायरस के संक्रमण से रिकार्ड 849 लोगों की मौत हो गई जिससे देश में इस महामारी से मृतकों की संख्या बढ़कर 8,189 हो गई है. पिछले 24 घंटे में 9,222 लोग इस वायरस से संक्रमित पाये गये हैं जिससे पुष्ट मामलों की कुल संख्या बढ़कर 94,417 हो गई है. आधिकारिक सूत्रों से एकत्र जानकारी के अनुसार विश्वभर में इस वायरस के कारण मरने वालों की संख्या मंगलवार को बढ़कर 38,466 हो गई. चीन में दिसंबर में सामने आए कोरोना वायरस के पहले मामले के बाद से दुनिया के 185 देशों और क्षेत्रों में 7,91,000 से अधिक लोगों के इस विषाणु से संक्रमित होने के मामले दर्ज किए गए हैं.\r\n\r\n&nbsp;\r\n\r\nये भी पढ़ें:\r\n\r\ncoronavirus: क्‍या पलायन कर इटली वाली गलती कर बैठे हैं भारतीय?\r\n\r\nFact Check: क्या गर्म पानी से गरारे करने पर मर जाता है कोरोना वायरस?"
<https://hindi.news18.com/news/world/coronavirus-more-then-30000-cases-from-europe-italy-and-spain-still-in-trouble-2978821.html>